Carsten Smith (1817–1884)

For navnebroren, høyesterettsjustitiarius, se Carsten Smith

Carsten Smith (født 20. april 1817 i Grimstad, død 11. mars 1884 på Inderøy) var norsk offiser, jurist og embetsmann.

Hans far var skipsreder og kjøpmann. Carsten Smith tok artium i 1834, eksamen fra Krigsskolen i 1837, og fortsatte deretter med studier. Han ble cand.jur. i 1842. Fra 1843 var han fullmektig hos byfogden i Stavanger. 1855-58 var han fiskeridommer i Søndre distrikt, fra 1858 var han amtmann i Nordlands amt og fra 1867 til sin død i 1884 var han amtmann i Nordre Trondhjems amt (Nord-Trøndelag).

Både i Nordland og Nord-Trøndelag engasjerte han seg i utviklingen av næringslivet. Han deltok også i kommunsjoner vedrørende de nordiske samene, matrikkelen og i jernbanekommisjonen av 1874.

I 1866 ble han utnevnt til ridder av St. Olavs Orden og i 1879 forfremmet til kommandør av 1. klasse.

Smiths person og hjem på Inderøy blir omtalt litterært i Haakon Løkens bok Urolige tider (1923).

 Referanser 

 Kilder 
 Steinkjerleksikonet
 Nord-Trøndelag, amtmenn og fylkesmenn 1804-1972''. Steinkjer, 1972

Norske amtmenn
Norske jurister
Fylkesmenn i Nord-Trøndelag
Fylkesmenn i Nordland
St. Olavs Orden
Personer fra Grimstad kommune